b"\n_START_ARTICLE_\nPremis Oscar de 1965\n_START_SECTION_\nCuriositats\n_START_PARAGRAPH_\nDues pel\xc2\xb7l\xc3\xadcules empataren en nombre de nominacions, Somriures i ll\xc3\xa0grimes de Robert Wise i Doctor Jivago de David Lean amb deu nominacions i amb cinc premis cadascuna. La primera, per\xc3\xb2, fou la gran guanyadora de la nit al guanyar els premis de millor pel\xc2\xb7l\xc3\xadcula, director mentre la segona s'endugu\xc3\xa9 el guard\xc3\xb3 de millor gui\xc3\xb3 adaptat com a m\xc3\xa9s destacat. _NEWLINE_Somriures i ll\xc3\xa0grimes fou la primera pel\xc2\xb7l\xc3\xadcula des de la vict\xc3\xb2ria de Hamlet de Laurence Olivier el 1948 en aconseguir el premi a millor pel\xc2\xb7l\xc3\xadcula sense tenir nominaci\xc3\xb3 pel seu gui\xc3\xb3, i fou l'\xc3\xbaltima en aconseguir aquest fet fins a la vict\xc3\xb2ria de Titanic de James Cameron el 1997._NEWLINE_Dues pel\xc2\xb7l\xc3\xadcules que l'any anterior havien estat nominades en la categoria de millor pel\xc2\xb7l\xc3\xadcula de parla no anglesa, la francesa Les Parapluies de Cherbourg de Jacques Demy i la japonesa Suna no Onna d'Hiroshi Teshigahara aconseguiren noves nominacions. En canvi, la italiana Matrimonio all'italiana de Vittorio de Sica, que l'any anterior havia aconseguit una nominaci\xc3\xb3 per Sophia Loren com a millor actriu aquesta edici\xc3\xb3 fou nominada a millor pel\xc2\xb7l\xc3\xadcula de parla no anglesa. _NEWLINE_Amb la seva vict\xc3\xb2ria en al categoria de millor actriu secund\xc3\xa0ria Shelley Winters es convert\xc3\xad en la primera actriu que repet\xc3\xad premi en aquesta categoria. En aquesta edici\xc3\xb3 Bob Hope reb\xc3\xa9 el seu quart guard\xc3\xb3 honor\xc3\xadfic dels Oscars, convertint-se en la persona que t\xc3\xa9 m\xc3\xa9s premis honor\xc3\xadfics."